Līdzinieks
Šis raksts ir par līdzīgām personām. Par filmu skatīt rakstu Dubultnieks (filma). Līdzinieks jeb dubultnieks ir persona, kas izskatās ļoti līdzīga kādai citai personai, bet nav tās dvīnis vai radinieks. Daži slavenu cilvēku līdzinieki paši par sevi ir bijuši ievērojamas personības, piemēram, Kliftons Džeimss, kurš Otrā pasaules kara laikā bija britu feldmaršala Bernarda Montgomerija līdzinieks, bet citi dubultnieki kļuvuši ievērojami tikai savas līdzības dēļ kādai labi zināmai personai. Politiķu līdzinieki ir izplatīta sazvērestības teoriju tēma. Tuva fiziska līdzība starp divām vai vairākām personām ir arī bieži sastopams sižeta punkts daiļliteratūras darbos.